
1.	NAMEN IN UPORABA
Motorna žaga se uporablja za rezanje lesa večjih dimenzij, kot so debla dreves in leseni drogovi. Uporablja se predvsem na terenu kot ročno orodje. Za pogon služi bencinski motor, ki poganja verižno žago mečaste oblike. 

2.	NEVARNOSTI PRI DELU
Motorna žaga lahko ogroža varnost strojnika in varnost delavcev v neposredni okolici. Nevarnosti predstavljajo nezavarovani vrteči in gibljivi deli, predvsem veriga žage, ki lahko povzroči hude vreznine in raztrganine, v hujših primerih trajno invalidnost ali celo smrt. Vroči deli izpušne cevi lahko povzročijo opekline. Pri daljšem upravljanju žage lahko pride do okvare sluha. 

3.	PRED UPORABO
· pred uporabo motorne žage moramo opraviti vizualni pregled in ugotoviti brezhibnost žage, predvsem stanje verige, gibljivih delov in varovalnih naprav, 
· pred zagonom moramo preveriti nivo olja in količino goriva in odstraniti ščitnik verige,
· potrebno je paziti, da se veriga neposredno pred zagonom ne dotika ničesar in da ni v njeni bližini nobenih predmetov, ki bi lahko po naključju prišli v stik z njo,
· potrebno je upoštevati vse varnostne ukrepe, da preprečimo najmanjšo nevarnost, ki bi lahko privedla do nezgode pri delu.

4.	MED UPORABO
-	v območju dosega žage (2 m), predvsem pa pred mečem žage ne sme biti nikogar, 
- prepovedana je uporaba ali preizkušanje motorne žage v zaprtih prostorih,
-	med žaganjem je potrebno žago trdno držati z obema rokama, a ne krčevito, da zmanjšamo prenos vibracij na telo,
- paziti moramo, da se veriga med žaganjem ne zatika in da nanjo ne pritiskamo s preveliko silo,
- potrebno je paziti, da nam žaga zaradi nepričakovanih sunkov med žaganjem nenadzorovano ne pobegne,
- paziti je potrebno, da obdelovanec, ki ga žagamo, ne pade ali se skotali v nepredvideno smer, kjer bi lahko poškodoval ljudi ali predmete v bližini,
-	med delovanjem se žage ne sme odlagati, v kolikor jo, jo moramo predhodno izklopiti in postaviti na stran,
- med uporabo žage ne smemo popravljati, dolivati goriva, mazati ipd. ,
-	po končanem žaganju je potrebno žago izklopiti in ponovno namestiti ščitnik verige.

5.	VZDRŽEVANJE, ČIŠČENJE IN PREGLEDOVANJE
Pri vseh delih na motorni žagi je potrebno ugasniti motor. Pri servisiranju in vzdrževanju je potrebno upoštevati navodila proizvajalca. Predvsem je potrebno redno vzdrževanje verige. Med transportom žage mora biti vedno nameščen ščitnik verige. Kadar žaga dlje časa miruje, jo je potrebno pred uporabo temeljito pregledati, ob zagonu pa nekaj časa utekati.

6.	OSEBNA ZAŠČITNA SREDSTVA
Pri delu je obvezna uporaba zaščitnih rokavic, čelade z glušniki in vizirjem, delovne obleke in zaščitnih čevljev.

